**HOZZÁJÁRULÓ NYILATKOZAT ISKOLAI RENDEZVÉNYEKEN VALÓ KÉP- ÉS HANGFELVÉTEL KÉSZÍTÉSÉHEZ A 2023/2024-ES TANÉVBEN**

Tisztelt Szülő!

A ***Körmendi Kölcsey Ferenc Gimnázium (továbbiakban: Adatkezelő, Intézmény)*** az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR) előírásai szerint ezúton tájékoztatja Önt a személyes adatkezelés folyamatáról, az Önt megillető jogokról, és az Ön engedélyét kéri, hogy gyermekéről kép- és hangfelvételt készíthessen.

**AZ ADATKEZELŐ PONTOS MEGNEVEZÉSE, ELÉRHETŐSÉGEI:**

|  |  |
| --- | --- |
| **Adatkezelő megnevezése** | **Körmendi Kölcsey Ferenc Gimnázium** |
| **Adatkezelő adószáma** | **---** |
| **Adatkezelő székhelye** | **9900 Körmend, Bajcsy-Zs.u.3.** |
| **Adatkezelő képviselője** | **Laczó Tamás** |
| **Adatkezelő e-elérhetősége** | **kfg@kormend.hu** |
| **Adatkezelő honlapja** | [**https://kolcsey-kormend.edu.hu**](https://kolcsey-kormend.edu.hu) |
| **Adatkezelő Facebook oldala** | [**https://www.facebook.com/kfgimi**](https://www.facebook.com/kfgimi) |
| **Adatkezelő Instagram oldala** | **---** |
| **Adatkezelő Youtube csatornája** | **---** |
| **Adatkezelő adatvédelmi tisztviselőjének elérhetősége** | **+36-30-308-3211** |

**AZ ADATKEZELÉS CÉLJA:**

Az Intézmény által szervezett rendezvényeken/ünnepségeken/szabadidős tevékenységeken (továbbiakban: események) készült kép- és hangfelvételek készítése, az adott esemény archiválása, az iskola különféle csatornáin való közzététele, esetleges médiában való közlése a 2023/2024-es tanévben (2023. szeptember 1 – 2024. augusztus 31.)

**AZ ADATKEZELÉS JOGALAPJA:**

A személyes adatok kezelésének jogalapja hozzájárulás (GDPR 6. cikk (1) bekezdés a) pont), a közvetlenül gyermekeknek kínált, információs társadalommal összefüggő szolgáltatások vonatkozásában végzett személyes adatok kezelése akkor jogszerű, ha a gyermek a 16. életévét betöltötte. A 16. életévét be nem töltött gyermek esetén a gyermekek személyes adatainak kezelése csak akkor és olyan mértékben jogszerű, ha a hozzájárulást a gyermek feletti szülői felügyeletet gyakorló adta meg, illetve engedélyezte (GDPR 8. cikk (1) bekezdés).

A gyerekekről rendezvények során készített fényképek készítésével és nyilvánosságra hozatalával kapcsolatos elvárásokról a magyar hatóság külön közleményt adott ki, mely szerint a gyermekekről készült felvételek személyes adatnak minősülnek, ezért kezelésükhöz szükséges a tanuló, illetve törvényes képviselőjének felhatalmazása

* 14 év alatti gyermek esetében a szülő,
* 14-16 év között a szülő és a gyermek közösen,
* 16 év fölött pedig már kizárólag a gyermek jogosult a hozzájárulás megadására.

Különélő vagy elvált szülők esetében csak az a szülő adhat érvényes adatkezelési nyilatkozatot, aki a szülői felügyeleti jogok gyakorlására jogosult – az Intézménynek azonban nem feladata, hogy ezt a kérdést mélységében vizsgálja, el kell fogadnia az erről szóló szülői tájékoztatást azzal, hogy vita esetén az ellentmondást az erre jogosult hatóságnak (gyámhatóság, bíróság) kell megoldania (NAIH közlemény: https://www.naih.hu/files/2017-08-31-kozlemeny-diakok-fenykepe-isk-honlapon.pdf, NAIH/2019/2528 számú határozata.).

A Ptk. 2:48. §-a [A képmáshoz és a hangfelvételhez való jog] így rendelkezik:

1. Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén.

**KEZELT ADATOK KÖRE:**

* név,
* osztály
* kép- és hangmás
* adott eseményhez kapcsolódó információk (pl.: elért helyezés),

**AZ ADATKEZELÉS SORÁN AZ ADAT AZ ALÁBBI HARMADIK SZEMÉLYEK RÉSZÉRE, A MEGJELÖLT JOGALAPPAL KERÜL TOVÁBBÍTÁSRA:**

Az Intézmény az elkészült felvételeket bizonyos esetekben a helyi/regionális/országos médiaszolgáltatókhoz eljuttathatja, amelynek jogalapja az Ön hozzájárulása.

**A SZEMÉLYES ADATOK TÁROLÁSÁNAK IDŐTARTAMA:**

Az elkészült felvételeket az Intézmény minimum 10 évig megőrzi, de az elektronikus csatornáikon ez az időtartam lehet kevesebb.

**AUTOMATIZÁLT DÖNTÉSHOZATAL TÉNYE:**

Az adatkezelés során automatizált döntéshozatal nem történik.

**AZ ÉRINTETTI JOGGYAKORLÁSRA VONATKOZÓ SZABÁLYOK:**

Önnek, mint az Intézményünknél személyes adatok kezelésében érintett 16 éven aluli gyermek felett szülői felügyeletet gyakorló személynek/16. életévét betöltött tanulónak joga van:

* kérelmezni Intézményünktől a gyermekére és Önre vonatkozó személyes adatokhoz való hozzáférést;
* a gyermeke és az Ön személyes adatainak kiegészítését, helyesbítését, törlését vagy zárolását;
* a jogszabályban meghatározott feltételek fennállása esetén gyermekének és Önnek joga van az adathordozhatósághoz, továbbá
* tiltakozhat a gyermeke és az Ön személyes adatainak kezelése ellen, illetve
* Önnek joga van az adatkezelési hozzájárulását bármely időpontban ingyenesen visszavonni. A visszavonás nem érinti – a hozzájárulás visszavonása előtt – végrehajtott adatkezelés jogszerűségét. A visszavonást Ön postai vagy elektronikus úton is kezdeményezheti.
* Önnek joga van a felügyeleti hatósághoz panaszt benyújtani. Amennyiben Ön külföldi állampolgár, úgy a szokásos tartózkodási helye, illetve munkahelye szerinti felügyeleti hatóságnál is panaszt tehet.
* jogai megsértése miatt Ön bírósághoz fordulhat. A bíróság az ügyben soron kívül jár el. Az adatvédelmi perek elbírálása a törvényszék hatáskörébe tartozik, a per – az Ön választása szerint – az Ön lakhelye vagy tartózkodási helye szerinti törvényszék előtt is megindítható.

Kérjük Önt, hogy mielőtt a felügyeleti hatósághoz vagy bírósághoz fordulna panaszával – egyeztetés és a felmerült probléma minél gyorsabb megoldása érdekében – keresse meg Intézményünket!

Kérelmét elsősorban írásban terjesztheti be az adatvédelmi tisztviselőnknek címzett, jelen tájékoztatóban feltüntetett elérhetőségén. Amennyiben Ön azonban szóbeli tájékoztatást kér, úgy személyazonossága igazolását követően az ***Intézmény*** erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére, vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatos panasszal fordulhat a Nemzeti Adatvédelmi és Információszabadság Hatósághoz, vagy a lakóhelye, vagy tartózkodási helye szerinti törvényszékhez.

Nemzeti Adatvédelmi és Információszabadság Hatóság elérhetőségei:

Postacím: 1374 Budapest, Pf.: 603.

Cím: 1055 Budapest, Falk Miksa utca 9-11., Telefon: +36 (1) 391-1400

E-mail: ugyfelszolgalat@naih.hu

Weboldala: https://www.naih.hu

**NYILATKOZAT**

Alulírott, ……………………., ezúton nyilatkozom, hogy a „HOZZÁJÁRULÓ NYILATKOZAT ISKOLAI RENDEZVÉNYEKEN VALÓ KÉP- ÉS HANGFELVÉTEL KÉSZÍTÉSÉHEZ A 2023/24-ES TANÉVBEN” című tájékoztatást a keltezés napján megismertem, illetve egy példányt átvettem.

Az általam képviselt gyermekről/Rólam (……………………………………………………….*gyermek neve, születési helye és ideje*) az alábbi eseményeken fénykép, videó és hangfelvétel készíthető és a tájékoztatóban leírtak szerint kezelhető.

**Kérjük, tegyen egy X-et az elé az esemény elé, amelyhez a hozzájárulást megadja!**

* tanévnyitó ünnepség
* Európai Diáksport Napja
* aradi vértanúk emléknapja
* hangyaavató
* október 23.
* Halloween
* iskolai nyílt nap
* szalagavató ünnepély
* Mikulás ünnepség
* adventi idegen nyelvi vetélkedő
* karácsonyi ünnepség
* pályaorientációs nap
* Magyar kultúra napja rendezvény
* A kommunista és egyéb diktatúrák áldozatai emléknapja
* farsang
* A holokauszt áldozatai emléknapja
* bázisintézményi bemutatók
* március 15.
* Fenntarthatósági témahét
* Digitális témahét
* „Pénz7” pénzügyi és vállalkozói témahét
* Diáknap
* „Entdecke dir die Stadt” – jó gyakorlat rendezvénye
* Ballagás
* Nemzeti összetartozás napja
* tanévzáró ünnepség

Kijelentem, hogy fenti hozzájárulásomat önkéntesen, minden külső befolyás nélkül tettem.

Kelt: …………………………………………………

|  |  |
| --- | --- |
| …………………………………………………. | ………………………………………………… |
| törvényes képviselő(16. életévét be nem töltött tanuló esetén) | 14. életévét betöltött tanuló |

Készült 2 példányban.

Kapja:

1. törvényes képviselő

2. Intézmény